CELEX: 32017R1983
Language: el
Date: 2017-10-27 00:00:00
Title: Εκτελεστικός κανονισμός (ΕΕ) 2017/1983 της Επιτροπής, της 27ης Οκτωβρίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

4.11.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 287/1
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1983 ΤΗΣ ΕΠΙΤΡΟΠΉΣ
      της 27ης Οκτωβρίου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:
      
                  (1)
               
               
                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
               
            
                  (2)
               
               
                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
               
            
                  (3)
               
               
                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
               
            
                  (4)
               
               
                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
               
            
                  (5)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 27 Οκτωβρίου 2017.
         
            
               Για την Επιτροπή,
            
            
               εξ ονόματος του Προέδρου,
            
            Stephen QUEST
            
               Γενικός Διευθυντής
            
            
               Γενική Διεύθυνση Φορολογίας και Τελωνειακής Ένωσης
            
         
      
      
         (1)  ΕΕ L 269 της 10.10.2013, σ. 1.
      
         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
         ΠΑΡΑΡΤΗΜΑ
         
                     Περιγραφή των εμπορευμάτων
                  
                  
                     Κατάταξη
                     (κωδικός ΣΟ)
                  
                  
                     Αιτιολογία
                  
               
                     (1)
                  
                  
                     (2)
                  
                  
                     (3)
                  
               
                     Είδος υπό μορφή ακατέργαστης πλάκας-διαφράγματος με πλάτος κατά προσέγγιση 125 cm, πάχος κατά προσέγγιση 7,5 cm και μήκος κατά προσέγγιση 2 000  cm. Κατασκευάζεται διά της συγκόλλησης στρώσεων καπλαμά από ερυθρελάτη, πεύκη ή αναμείξεις των δύο τύπων στρώσεων ξύλου.
                     Οι στρώσεις καπλαμά τοποθετούνται κατά τρόπο ώστε η διεύθυνση των ινών του ξύλου να είναι ίδια σε όλες τις στρώσεις. Ορισμένες στρώσεις μπορεί επίσης να τοποθετούνται σε κάθετη διεύθυνση. Οι επιμέρους στρώσεις συνδέονται μεταξύ τους με κόλλα φαινόλης-φορμαλδεΰδης κατά τη διάρκεια διεργασίας συμπίεσης υπό υψηλή θερμοκρασία. Οι ακμές και τα άκρα της επιφάνειας επικαλύπτονται με κερί.
                     Οι ξύλινες στρώσεις καπλαμά που χρησιμοποιούνται για την κατασκευή του είδους έχουν αρχικό πάχος 2,8 έως 3,2 mm και πυκνότητα 445 kg/m3 (καπλαμάς ερυθρελάτης) και 500 kg/m3 (καπλαμάς πεύκης). Μετά τη διεργασία συμπίεσης (με πίεση 2,8 N/mm2), οι επιμέρους συμπιεσμένες στρώσεις στο τελικό προϊόν έχουν πάχος κατά προσέγγιση 2,75 mm και η πυκνότητα του τελικού προϊόντος συνήθως κυμαίνεται μεταξύ 540 kg/m3 (καπλαμάς ερυθρελάτης) και 620 kg/m3 (καπλαμάς πεύκης).
                     Βλέπε εικόνα (*1).
                  
                  
                     4412 99 85 
                  
                  
                     Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, και από το κείμενο των κωδικών ΣΟ 4412 , 4412 99  και 4412 99 85 .
                     Το είδος είναι παρόμοια ξυλεία σε απανωτά φύλλα όπως ορίζεται στην κλάση 4412  [βλέπε επίσης τις επεξηγηματικές σημειώσεις του εναρμονισμένου συστήματος (ΕΣΕΣ) για την κλάση 4412 , τρίτη παράγραφος].
                     Η κατάταξη στην κλάση 4413  αποκλείεται, δεδομένου ότι το είδος δεν ανταποκρίνεται στον ορισμό της «ξυλείας με την ονομασία» πυκνωμένη«» στη σημείωση 2 του κεφαλαίου 44, επειδή η πίεση στην οποία υποβάλλεται αυξάνει την πυκνότητά του κατά 24 % μόνο και η επιφάνεια του είδους παραμένει μαλακή, όπως προκύπτει από τη φυσική εξέταση του είδους.
                     Η κατάταξη στην κλάση 4418  επίσης αποκλείεται, επειδή το είδος δεν είναι ταυτοποιήσιμο ως τεχνούργημα από ξύλο που χρησιμοποιείται στην κατασκευή κτιρίων, υπό τη μορφή συναρμολογημένων ειδών ή αναγνωρίσιμων μη συναρμολογημένων τεμαχίων (βλέπε επίσης τις ΕΣΕΣ για την κλάση 4418 , πρώτη παράγραφος). Το είδος είναι γενικής χρήσης και δεν διαθέτει τα αντικειμενικά χαρακτηριστικά που θα το καθιστούσαν αναγνωρίσιμο ως τεχνούργημα ξυλουργικής και τεμάχιο σκελετών για οικοδομές.
                     Ως εκ τούτου, το είδος πρέπει να καταταγεί στον κωδικό ΣΟ 4412 99 85  ως άλλη παρόμοια ξυλεία σε απανωτά φύλλα.
                  
               
            
         
            (*1)  Η εικόνα έχει αποκλειστικά ενημερωτικό σκοπό.